News Update: ธนาคารกลางจีน เปิด 23 มาตรการ พยุงเศรษฐกิจจากโควิด-19 เตรียมปล่อยสินเชื่อ สนับสนุนภาคธุรกิจ - FINNOMENA
ธนาคารกลางจีนออก 23 มาตรการฟื้นเศรษฐกิจ พร้อมให้คำมั่นว่าจะส่งเสริมการปล่อยสินเชื่อ และสนับสนุนอุตสาหกรรมที่ได้รับผลกระทบจากโควิดและการล็อกดาวน์ มาดูกันว่ามีประเด็นสำคัญอะไรบ้าง?
21 เม.ย. 2565

ธนาคารกลางจีนออก 23 มาตรการฟื้นเศรษฐกิจ พร้อมให้คำมั่นว่าจะส่งเสริมการปล่อยสินเชื่อ และสนับสนุนอุตสาหกรรมที่ได้รับผลกระทบจากโควิดและการล็อกดาวน์ มาดูกันว่ามีประเด็นสำคัญอะไรบ้าง?
🦠มาตรการที่เกี่ยวข้องกับโควิด
1) ใช้นโยบายการเงินเพื่อรักษาสภาพคล่อง สนับสนุนธนาคารพาณิชย์ปล่อยสินเชื่อเพิ่ม และโอนผลประโยชน์ไปสู่เศรษฐกิจอย่างเหมาะสม
2) ขยายโควต้าสำหรับธุรกิจเกษตรกรรมและธุรกิจขนาดเล็ก เพิ่มการสนับสนุนอุตสาหกรรมที่ได้รับผลกระทบจากโควิด เช่น ธุรกิจบริการ จัดเลี้ยง ท่องเที่ยวและค้าปลีก
3) สนับสนุนเงินทุนแก่ธนาคารพาณิชย์ 1% ของเงินกู้ที่ธนาคารปล่อยให้บริษัทขนาดเล็ก ยาวไปจนถึงกลางปี 2023
4) ขยายหรือเลื่อนการชำระเงินกู้สำหรับผู้ที่ต้องกักตัวชั่วคราวจนสูญเสียรายได้ และให้สินเชื่อเพิ่มเติมแก่แรงงานบางประเภท เช่น คนขับรถแท็กซี่ เจ้าของร้านค้าออนไลน์ และคนขับรถบรรทุก
💰มาตรการสนับสนุนทางการเงิน
5) เพิ่มการสนับสนุนสินเชื่อสำหรับการปลูกในฤดูใบไม้ผลิ การจัดเก็บและแปรรูปธัญพืช รวมถึงการผลิตพืชผลที่สำคัญ เช่น ถั่วเหลือง
6) โครงการปล่อยเงินกู้ใหม่ (Relending Program) สนับสนุนการผลิตถ่านหินให้ตอบสนองต่อความต้องการของบริษัทผลิตไฟฟ้า
7) เพิ่มการสนับสนุนสินเชื่อสำหรับบริษัทขนส่ง คนขับรถบรรทุก รวมถึงสนับสนุนเงินกู้ฉุกเฉินสำหรับสายการบินและสนามบิน
8) สนับสนุนการวิจัยและพัฒนาของบริษัท (R&D) ด้วยโครงการปล่อยเงินกู้ใหม่ (Relending Program)
9) เพิ่มงบสนับสนุนโครงการที่เน้นโครงสร้างพื้นฐานใหม่ รวมถึงแนะให้ธนาคารพาณิชย์ซื้อพันธบัตรรัฐบาลเพื่อรองรับการลงทุนโครงสร้างพื้นฐานแบบ Front-load
10) สนับสนุนให้ธนาคารพาณิชย์เป็นพาร์ทเนอร์ระยะยาวกับบริษัทเอกชน และเพิ่มส่วนแบ่งสินเชื่อ
11) กำหนดนโยบายสินเชื่ออสังหาฯ ทั้งเงินดาวน์และอัตราดอกเบี้ยที่ต่างกันไปในแต่ละมณฑล สนับสนุนโครงการที่มีคุณภาพ และเพิ่มการปล่อยกู้แก่บริษัทรับเหมา
12) ลดค่าธรรมเนียมและอัตราดอกเบี้ยสำหรับบริษัทฟินเทค
13) เพิ่มการสนับสนุนทางการเงินแก่ภาคส่วนต่างๆ ได้แก่ การดูแลผู้สูงอายุ การท่องเที่ยว พลังงานสีเขียว และภาคชนบท
💱มาตรการเกี่ยวกับการแลกเปลี่ยนเงิน
14) ทำให้ระบบการชำระด้วยเงินหยวนสะดวกมากขึ้นทั้งในด้านการค้าและการลงทุน
15) อำนวยความสะดวกให้บริษัทต่างๆ สามารถกู้ยืมเงินจากต่างประเทศได้ง่ายขึ้น
16) ส่งเสริมให้บริษัทต่างๆ ใช้เงินหยวนในการชำระข้ามพรมแดน พร้อมกับยกระดับอนุพันธ์ Forex เพื่อให้บริษัทสามารถป้องกันความเสี่ยงได้ดียิ่งขึ้น
17) พัฒนาการชำระเงินข้ามพรมแดนให้เป็นรูปแบบดิจิทัล
18) สนับสนุนประกันภัยสำหรับผู้ส่งออกและผู้นำเข้ารายย่อย
19) ยกระดับขั้นตอนและมาตรฐานให้นักลงทุนต่างชาติเข้ามาลงทุนให้หลักทรัพย์จีนได้ง่ายขึ้น
💬มาตรการอื่นๆ
20) ธนาคารกลางพร้อมเสริมความแข็งแกร่งแก่พรรคคอมมิวนิสต์ในการดำเนินนโยบายต่างๆ
21) ธนาคารกลางพร้อมแนะนำกฎต่างๆ เพื่อป้องกันอันตรายทางศีลธรรม
22) ธนาคารกลางจะเร่งอนุมัติการออกหุ้นกู้แก่บริษัทที่ได้รับผลกระทบจากโควิด ด้วยการลดขั้นตอนและข้อกำหนดอย่างสมเหตุสมผล
23) รับประกันปริมาณเงินสด ควบคู่ไปกับการทำงานของระบบการชำระเงินดิจิทัล โดยธนาคารพาณิชย์สามารถอนุมัติสินเชื่อผ่านการประชุมทางวิดีโอได้
อ้างอิง: https://www.bloomberg.com/news/articles/2022-04-19/pboc-unveils-23-measures-in-latest-bid-to-revive-china-s-economy?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA